в количество BKN или OVC да се увеличи и да се промени на или да премине през една или повече от следните стойности, или когато височината на долната граница на облачен слой в количество BKN или OVC се очаква да намалее и да премине през една или повече от следните стойности: 100, 200, 500, 1 000 и 1 500 ft (30, 60, 150, 300 and 450 m), в прогнозата TREND се указва промяната.
 (ii)
 Когато височината на долната граница на облачен слой е под или се очаква да спадне под или да нарасне над 1 500 ft (450 m), в прогнозата TREND се указват и промените в количеството на облаците — увеличаване от FEW или SCT на BKN или OVC, или намаляване от BKN или OVC на FEW или SCT.
 (iii)
 Когато не се прогнозират облаци от оперативно значение и съкращението „CAVOK“ не е подходящо, се използва съкращението „NSC“.
 (5) Вертикална видимост
 Когато се очаква небето да остане покрито или да се покрие и на летището се провеждат наблюдения за вертикалната видимост, която се прогнозира да се подобри на или да премине през една или повече от следните стойности, или когато се прогнозира вертикалната видимост да се влошава и да премине през една или повече от следните стойности: 100, 200, 500 или 1 000 ft (30, 60, 150 или 300 m), в прогнозата TREND се указва промяната.
 (6) Допълнителни критерии
 Летищната метеорологична служба и ползвателите могат да се споразумеят за използването на допълнителни критерии въз основа на местните експлоатационни минимуми на летището.
 (7) Използване на групи за изменения
 (i)
 Когато се очаква да настъпи промяна, прогнозата TREND започва с един от индикаторите за промяна „BECMG“ или „TEMPO“.
 (ii)
 Индикаторът за промяна „BECMG“ се използва за описване на прогнозирани изменения, при които се очаква метеорологичните условия да достигнат или да преминат през определени стойности с постоянна или променлива скорост. Периодът или моментът, в който се прогнозира да настъпи промяната, се указва със съкращенията „FM“, „TL“ и „AT“, според случая, всяко от което е следвано от група от данни за съответното време в часове и минути.
 (iii)
 Индикаторът за промяна „TEMPO“ се използва за описване на прогнозирани временни флуктуации на метеорологичните условия, при които се достигат или преминават определени стойности и които продължават по-малко от 1 час във всеки отделен случай, а общо — по-малко от половината от периода на прогнозата, за който се прогнозират флуктуациите. Периодът, през който се прогнозира да настъпят временните флуктуации, се указва със съкращенията „FM“ и/или „TL“, според случая, всяко от което е следвано от група от данни за съответното време в часове и минути.
 (8) Използване на индикатора за вероятност
 Индикаторът „PROB“ не се използва в прогнози TREND.
 MET.TR.230 Прогнози за излитане
 а)
 Прогнозата за излитане се отнася за определен период от време и съдържа информация за очакваните условия над комплекса от пистите за излитане и кацане по отношение на посоката и скоростта на приземния вятър, както и за всякакви вариации в тях, температурата, налягането и всички други елементи съгласно договореното между летищната метеорологична служба и